Պաշտպան Նարինե Ռշտունին պարզաբանեց, որ օրենսգիրքը չի տարանջատում կազմակերպությունների ձևերը, որոնք իրավունք ունեն հանդես գալու նման երաշխավորությամբ: «Լինելով քաղաքական կազմակերպություն և պետության ներկայացուցիչ` այդ կազմակերպությունը պետք է որ ավելի շատ ծանր կշիռ ունենա տվյալ պարագայում: Եթե այդ կարգի կազմակերպություն է հանդես գալիս նման երաշխավորությամբ, երևի թե հազար ու մեկ անգամ չափել և ձևել է, և իրենք իրենց խոսքով և գործով պատրաստ են երաշխավոր լինել, որպեսզի ամբաստանյալը չբացակայի հանրապետությունից և մասնակցի դատական նիստերին, առավել ևս, որ դա նաև իրենց պատվի հարցն է»,- ասաց փաստաբանը: